
Бања Лука, новембар 2025. године
На основу члана 10. став 14. Закона о органској производњи („Службени гласник Републике Српске” број 62/25) и 76 став 2. Закона о републичкој управи („Службени гласник Републике Српске“ бр. 115/18, 111/21, 15/22, 56/22, 132/22 и 90/23) министар пољопривреде, шумарства и водопривреде доноси 

ПРАВИЛНИК
О ПОСТУПКУ РАЗВРСТАВАЊА ГАЗДИНСТАВА У ОРГАНСКОЈ ПРОИЗВОДЊИ

Члан 1.
	Овим правилником се прописују поступци разврставања пољопривредних  газдинстава на органске производне јединице, производне јединице у периоду конверзије и производне јединице које нису органске, као и услови за њихово јасно физичко и евиденцијско раздвајање.

Члан 2.
За потребе овог правилника примјењују се сљедеће дефиниције:
1) произвођач правно или физичко лице које се бави пољопривредном производњом, односно производњопм биљних или сточарских производа, рибарством, пчеларством или другим облицима пољопривредне дјелатности ради стицања прихода ...
2) газдинство подразумијева све производне јединице којима се руководи за добијање сирових или непрерађених пољопривредних производа, укључујући производе који  произилазе из аквакултуре и пчеларства, етеричнa уља и квасац, 
3) пољопривредна површина означавa било коју пољопривредну површину која се користи као обрадиво земљиште, трајни травњак, трајни пашњак или вишегодишњи засад, 
4) обрадиво земљиште значи земљиште засијано за производњу усјева или површине погодне за производњу усјева, али необрађене, укључујући површине остављене на угару,
5) период конверзије је период потребан за прелазак са конвенционалне производње, односно производње која није органска, на органску производњу у току којег се на производној јединици примјењују одредбе закона и прописа донесених на основу њега,
6) производна јединица означава цјелокупну имовину на газдинству попут примарног производног простора, земљишних парцела, пашњака, подручја на отвореном, зграда за стоку или дијелови тих зграда, кошница, рибњака, кавезних система и мјеста за алге или животиње из аквакултуре, узгојних јединица, обалних или морских концесија те простора за складиштење усјева, производа од усјева, производа од алги, производа животињског поријекла, сировина и свих других релевантних уноса којима се управља  у тачкама 7,8 или 9 овог члана.
7) органска производна јединица, осим у периоду конверзије, јесте производна јединица којом се управља у складу са захтјевима који се примјењују за органску производњу,
8) производна јединица у периоду конверзије је јединица којом се управља у складу са захтјевима који се примјењују за органску производњу и може се састојати од производних јединица за које период конверзије започиње у различитом времену и има различиту дужину трајања периода конверзије,
9) производна јединица која није органска означава производну јединицу којом се не управља у складу са захтјевима који се примјењују на органску производњу.

Члан 3.
У погледу пољопривредних активности и аквакултуре органском производњом се одржава и побољшава живот у земљишту и природна плодност земљишта, његова стабилност, задржавање воде у земљишту и биораноликост земљишта, спрјечава и сузбија губитак органских материја из земљишта, сабијање и ерозија земљишта, врши се исхрана биљака првенствено кроз екосистем земљишта, те одржава здравље биљака избором одговарајућих сорти и врста или хетерогеног материјала.

Члан 4.
1) Газдинство се може подијелити на јасно и прецизно одвојене производне јединице за органску производњу, производњу у периоду конверзије и конвенционалну односно производњу која није органска, под условом да су: 
а)  на производним јединицама које нису органске, уколико се ради о животињама, укључене различите врсте животиња, 
б) када се ради о биљкама, да су укључене различите сорте које се могу лако разликовати,
   в) када се ради о алгама и животињама из аквакултуре могу бити укључене исте врсте под условом да су мјеста производње или производне јединице јасно и прецизно одвојене.

Члан 5.
1) Ако се на свим производним јединицама пољопривредног газдинства не управља према правилима органске производње, произвођач је дужан да: 
а) 	одвојено држи производе који се користе за органске и производне јединице у периоду конверзије од производа који се користе за конвенционалне производне јединице,
б) држи међусобно одвојене производе производене на органским производним јединицама, производе из периода конверзије и производе произведене на конвенционалним производним јединицама,
в) води одговарајуће евиденције да би се показало јасно и прецизно раздвајање (ефективно) производних јединица, као и производа произведених на тим производним јединицама.
1) 



2) Произвођач мора у систему сопствене контроле документовати мјере раздвајања и омогућити контролној организацији верификацију тих мјера.

Члан 6.
1) Произвођач и група произвођача обавезни су да воде евиденцију ради доказивања усклађености са прописима о органској производњи и јасног раздвајања производних јединица. 
2) Произвођач и група произвођача обавезни су да на газдинству спроводе процjену ризика и у складу са њом уведу превентивне мјере и мјере  предострожности у свакој фази производње, припреме и дистрибуције. 
3) Службене контроле укључују прије свега провјеру примјене наведених мјера код произвођача и групе произвођача. 
4) За доказивање наведених мјера неопходно је вођење евиденција коју морају да воде произвођачи и групе произвођача како би могли да докажу употребу мјера како је то неопходно.
5) Произвођачи и групе произвођача чувају евиденције и документацију како би приликом контроле могли пружити доказе о усклађености својих активности са прописима о органској производњи. 
6) Произвођачи и групе произвођача морају да сачине, воде и редовно ажурирају те достављају контролним организација пуни опис њихових активности, које се одвијају на органским производним јединица, производним јединицама у периоду конверзије и производним јединицама које нису органске (конвенционалне) у складу са прописима о органској производњи, 
7) Произвођачи и групе произвођача морају да чувају све потребне документе, укључујући евиденције залиха и финансијске евиденције које по потреби достављају контролним организацијама а ради сљедећих провјера: 
а) превентивних мјера и мјера предострожности у складу са прописима о органској производњи и
б) сљедивости и биланса масе.
8) Документацијом из овог члана која се води и чува за потребе контроле мора омогућити утврђивање да су предузете примјерене мјере за спречавање појаве штетних организама и болести, као и мјере за спречавање онечишћења неодобреним производима или супстанцама и спречавање мијешања са производима који нису органски од стране произвођача или групе произвођача. 

Члан 7.
1) Произвођачи и група произвођача у својим изјавама и обавјештењима које достављају контролним организацијама и Инспекторату који проводе службене контроле наводе:
а) активности обухваћене цертификатом које су повјерене кооперантима, 
б) адресу или геолокацију органских производних јединица, производних јединица у периоду конверзије и и производних јединица које нису органске, подручју сакупљања биља, алги те других простора и јединца које се употребљавају за њихове активности, 
в) адресу, опис или геолокацију на производним јединицама које нису органске, ако се ради о газдинствима подијелим на различите производне јединице, као и планирани производњу. 
2) Изјаве иобавјештења из става 1 овог члана се редовно ажурирају.

Члан 8.
Овај правилник ступа на снагу осмог дана од дана објављивања у „Службеном гласнику Републике Српске“.

Број:                                                                                                                                               МИНИСТАР
Датум:                                                                                                                                      Анђелка Кузмић






